File:Bhavatha Vaibhavam.PNG

పోతన' 'తెలుగు' 'భాగవత' 'వైభవం
పోతన అనగానే ఒక వినమ్రుడైన, నిరాడంబరుడై భక్తి తన్మయత్వంతో సొక్కిపోతున్న ఒక వ్యక్తి రూపం మనసులో సాక్షాత్కరిస్తుంది. తనను నరాంకితం చేస్తాడేమో ననే అనుమానంతో కన్నీరు పెట్టే సరస్వతీ దేవిని ఓదార్చే ఒక పవిత్రమూర్తి గోచరిస్తుంది. అత్యంత సాధారణంగా జీవిస్తూ, భగవద్ధ్యానం తప్ప మరొకటి ఎరుగని ఒక సాధు పుంగవుని ఆకృతి స్ఫురిస్తుంది. కవిత్వాన్నీ జీవితాన్నీ వేర్వేరుగా భావించక జీవితమెంత భక్తి భరితమో కవిత్వమూ అంతే భక్తిమయం చేసుకుని ఆ భావాన్ని త్రికరణ శుద్ధిగా నమ్మి అలానే బ్రతికిన ఓ ఉత్తమ వ్యక్తి రూపరేఖ భావ గోచరమౌతుంది.

బమ్మెర పోతన అనగానే భాగవతం గుర్తొస్తుంది. భాగవతం అనగానే భక్తిలో తడిసిన గాథలు అలలుగా పొంగివస్తాయి - గజేంద్రమోక్షం, ప్రహ్లాదచరిత్ర, వామన చరిత్ర, రుక్మిణీకల్యాణం, అంబరీషోపాఖ్యానం, అజామిళోపాఖ్యానం - ఇంచుమించుగా భాగవతంలోని ఉపాఖ్యానాలన్నీ. ఈ భక్తమణుల చరిత్రలను ఏకత్రితం చేసిన మూలసూత్రం వాసుదేవతత్త్వం. వీరభద్రవిజయం రచించేనాటికి పోతన్న పిన్నవాడు. పెక్కు సత్కృతులు వ్రాయనివాడు. తన గురువైన ఇవటూరి సోమనారాధ్యుని ప్రసాదమహిమచే ఆ కృతిని రచింపగలిగినాడు. వీరభద్రవిజయం పోతన్న చేయనున్న సేద్యానికి తొలిచాలు. సర్వజ్ఞ సింగభూపాలునికి కానుకవెట్టిన భోగినీదండకం మలిచాలు. ఇకచాలు. ఆ తరువాత పోతన్న మనసు మలుపు తిరిగింది. అటు వీరశైవమతం మీదా ఇటు రసికరాజానుమతం మీదా దృష్టి తొలగింది. వ్యాసునికి విష్ణుకథ విరచించని కొరత తోచినట్లే మన పోతన్నకు "శ్రీమన్నారాయణ కథాప్రపంచ విరచనా కుతూహలం" కుట్మలించింది.

పోతన తెలుగు భాగవత.వైభవం....చదవండి.....చదివించండి.... శివకిషెన్ జీ, గ్రంథకర్త